เรียนถามคุณครับ ผมเป็นเชื้อราที่ปลายอวัยวะเพศ ซื้อยาคีโตโคนาโซล กินมา สอง แผง 20 เม็ด ทั้งยาทาด้วย เชื้อราก็จางลงไปแต่มันยังไม่หายหมด ผมควรจะซื้อยามากินต่ออีกไหมครับ
สวัสดีค่ะ การติดเชื้อราที่ปลายอวัยวะเพศชายนั้น อาจทำให้เกิดอาการอักเสบของปลายอวัยวะเพศชาย ทำให้มีอาการมีอาการแดง เจ็บ คัน และระคายเคืองบริเวณส่วนปลายของอวัยวะเพศ โดยอาจเป็นปื้นแดงเพียงเล็กน้อยหรือลามทั่วทั้งปลายอวัยวะเพศ รู้สึกเจ็บขณะปัสสาวะได้แต่อย่างไรก็ตาม เนื่องจากเป็นอาการที่อาจจะคล้ายกับโรคอื่นๆได้อีกหลายอย่าง ควรพบแพทย์เพื่อตรวจเพิ่มเติมและขูดนำตัวอย่างจากรอยโรคไปดูด้วยว่ามีการติดเชื้อราหรือไม่ ก่อนทำการรักษา ไม่ควรกินยาไปก่อนโดยยังไม่ได้การวินิจฉัยที่แน่ชัด เพราะยาฆ่าเชื้อรามีผลข้างเคียงได้หลายอย่างเช่นทำให้ตับอักเสบยังไม่ควรซื้อยามากินเองต่อค่ะ ควรไปพบแพทย์เพื่อตรวจเพิ่มเติม ควรดูแลความสะอาดของอวัยวะเพศ โดยการร่นหนังหุ้มปลายอวัยวะเพศขึ้น แล้วใช้น้ำเปล่าทำความสะอาดส่วนปลายของอวัยวะเพศเบาๆได้ งดการมีเพศสัมพันธ์ไปก่อน